钦定古今图书集成/历象汇编/乾象典/第036卷 > 《测食》 > 《月食为地影所隔》
## 钦定古今图书集成/历象汇编/乾象典/第036卷 > 《测食》 > 《月食为地影所隔》

问月食必在于望，因日月相对之故，其说明矣。至谓
地影隔之而食，窃有疑焉。曰：“月对日而受其光，苟日
月之间非有不通光之实体为之障蔽，则必不能阻
日光之照。月体无论空中之火、空中之气，与夫天体，
不能揜月，即金水二星，虽居日月之间，其影俱不及
地，况能过地而及月乎？则知能揜日者，惟有地体，一”
面受光，一面射影，而月体为借光之物，入此影中，安
得不食？而半进则半食，全进则全食矣。